《送杨应宁提学之陕西三首 其三》
明代·李东阳

江南形胜地，可游亦可居。君居仅六载，乃有田有庐。

种苣晚成笋，买秧秋作鱼。官程正发轫，归计已有馀。

君行世所重，君才此方于。试看一家业，经济我不如。

不如南官去，衣冠就樵渔。有兴苦未遂，送君意踟蹰。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。